Sportska zajednica

Općine Kostrena

Žuknica 1b 51221 Kostrena

OIB: 41858471185

Iban: HR65 2340 0091 1107 9446 2

s.z.kostrena@gmail.com

***Na temelju čl. 43 i 75 Zakona o sportu (“Narodne novine” broj NN 141/22) Sportska zajednica Općine Kostrena objavljuje***

***JAVNI POZIV ZA PRIJAVU PROGRAMA I PROJEKATA JAVNIH POTREBA******IZ PODRUČJA SPORTA SPORTSKE ZAJEDNICE OPĆINE KOSTRENA U 2024. GODINI***

***I.***

Predmet poziva je prikupljanje ponuda za provedbu programa javnih potreba u sportu, koje će sufinancirati Sportska zajednica Općine Kostrena iz Proračuna Općine Kostrena u 2024. godini.

Ukupnu vrijednost Javnog poziva određuje se sukladno proračunu Općine Kostrena za 2024. godinu te ukupna vrijednost Javnog poziva iznosi 195.000,00 eur.

***II.***

Sredstvima iz Proračuna Općine Kostrena za 2024. godinu sufinancirat će se sljedeći programi iz područja sporta:

1. **Redovita djelatnost sportskih udruga,**
2. **«Škole» sportova za djecu i mladež (sportske škole, sportska obuka),**
3. **Sudjelovanje na natjecanjima,**
4. **Priprema sportaša,**
5. **Potpora izdavačkoj djelatnosti u sportu,**
6. **Unapređenje stručne djelatnosti u sportu,**
7. **Organizacija sportskih manifestacija.**

***III.***

Pravo podnošenja prijave programa imaju sportski klubovi, odnosno sve pravne osobe koje temeljem Zakona o sportu ili Zakona o udrugama mogu obavljati sportsku djelatnost te pravne osobe koje mogu predlagat sportske programe, a ispunjavaju uvjete propisane Statutom Sportske zajednice Općine Kostrena, Uredbom Vlade Republike Hrvatske o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge te Uredbom Vlade Republike Hrvatske o izmjenama i dopunama uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge, za provođenje programa iz točke II. ovog poziva.

Prihvatljivi prijavitelji, za svako programsko područje zasebno, navedeni su u Pravilniku o postupku podnošenja prijava programa za uvrštenje u Program javnih potreba u sportu Sportske zajednice Općine Kostrena.

***IV.***

Prijave programa podnose se za svako programsko područje posebno.

Uz prijavu se prilaže odgovarajuća dokumentacija koja obvezno sadrži:

* Ispunjeni obrazac Pristupnice,
* Prijedlog programa uz detaljno obrazloženje (obrazac 1-OPP – Opisni podaci o programu),
* Proračun programa (obrazac 2-PP, planirani prihodi i rashodi predloženog programa),
* Ispis iz Registra udruga (dostupan na www.registri.uprava.hr/#!udruge) ili potvrda o predaji zahtjeva za upis promjena u Registar udruga RH (ako promjena nije vidljiva na mrežnim stranicama Registra udruga), odnosno izvadak iz sudskog Registra ne stariji od 3 mjeseca (za ustanove i trgovačka društva),
* Presliku isprave kojom se dokazuje stručna osposobljenost osoba koje će realizirati prijavljeni program
* Iznos kojim se financirala udruga iz proračuna Općine Kostrena u 2023. g.,
* Potpisanu izjavu o istinitosti i vjerodostojnosti podataka (Obrazac 3),
* Izjavu o prihodima dobivenim od Sportske zajednice Općine Kostrena u 2023. g. te ukupnim prihodima udruge u 2023. g.
* Potvrdu Ministarstva financija – Porezne uprave o urednom ispunjavanju obveze plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i proračunima jedinica lokalne samouprave (ne starija od 30 dana računajući od dana trajanja javnog poziva),
* Odluku tijela upravljanja o usvojenom programu.

Prijedlozi programa dostavljaju se isključivo na propisanim obrascima, koji su zajedno s Pravilnicima dostupni na mrežnim stranicama Sportske zajednice Općine Kostrena (szok.hr).

***V.***

Prijedlozi Programa s popratnom dokumentacijom, pripremljeni u skladu s ovim Pozivom dostavljaju se:

1. poštom preporučeno, putem dostavljača ili osobno u zatvorenoj omotnici na kojoj treba stajati puni naziv/ime i adresa predlagatelja te napomena**“ZA** **JAVNI POZIV ZA PRIJAVU PROGRAMA I PROJEKATA JAVNIH POTREBA IZ PODRUČJA SPORTA SPORTSKE ZAJEDNICE OPĆINE KOSTRENA U 2024. GODINI“**

 na adresu:

**Sportska zajednica Općine Kostrena**
**Žuknica 1b, 51 221 Kostrena**

ili

1. elektroničkom poštom uz napomenu **“ZA JAVNI POZIV ZA PRIJAVU PROGRAMA I PROJEKATA JAVNIH POTREBA IZ PODRUČJA SPORTA SPORTSKE ZAJEDNICE OPĆINE KOSTRENA U 2024. GODINI“**

na e-mail adresu:

**s.z.kostrena@gmail.com**

***VI.***

Rok za podnošenje prijedloga programa je 30 dana, a završava 15. siječnja 2024. godine.

Prijave koje se ne dostave u roku neće se razmatrati. Prijavitelji čiji projekti i programi nisu ušli u sustav sufinanciranja biti će obaviješteni putem elektronske pošte te imaju mogućnost izjave prigovora u roku od 8 dana od zaprimanja obavijesti.

Sve dodatne informacije mogu se dobiti telefonom na broj  **095 916 82 57**, ili putem elektronske pošte na adresu **s.z.kostrena@gmail.com****.**

 *Predsjednica*
***Tanja Malec, dipl. iur.***